بو ایلین ایلک یاریسین‌دا تورکیه‌ده خارجیلره ساتیلان ائو ساییسی، اؤنجه‌کی ایلین عینی دؤورونه گؤره یوزده ۴۴ آرتاراق ۲۰ مین ۴۸۸ اولدو و بو رقم بوتون زامانلارین ان یاخشی ژانویه-ژوئن رقملری اولاراق ثبت ائدیلدی.
تورک ایستاتیستیک قورومونون بیلگیلرینه گؤره، ساتیشلار ژانویه آیین‌دا ۲ مین ۶۷۵، فوریه آیین‌دا ۲ مین ۹۶۴، مارس آیین‌دا ۴ مین ۲۴۸، آوریل آیین‌دا ۴ مین ۷۷، می آیین‌دا ۱۷۷۶ و ژوئن آییندا ۴ مین ۷۴۸ اولاراق ثبت ائدیلدی.
بئله‌لیکله، خارجیلره ائو ساتیشلاری اؤنجه‌کی ایلین عینی دؤورونه گؤره یوزده ۴۴ آرتاراق ۲۰ مین ۴۸۸ اولدو.
بو رقم گئچه‌ن ایلین عینی دؤورون‌ده ۱۴.۲۶۲ سویه‌سینده ایدی.
ژانویه-ژوئن دؤورون‌ده خاریجیلره ایستانبول‌دا ۱۰ مین ۱۰۸ ائو ساتیلیرکن، بو شهری ۳ مین ۹۹۰ ایله آنتالیا، ۱۲۷۶ ایله آنکارا، ۹۵۱ ایله مرسین، ۵۸۴ ایله یالووا ایزله‌دی.
بو دؤورده ان چوخ ائوی ۳ مین ۷۰ ایله ایران وطنداشلاری ساتین آلدی. ایران‌ وطنداشلارینی ۳ مین ۱۹ ائوله ایراق، ۱ ۷۵۹ ایله روسیا، ۱۲۲۷ ایله افغانستان و ۷۲۶ ایله آلمانیا وطنداشلاری ایزله‌دی.
